**La oraș**

*Camelia Florescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am să plec la oraş, am să plec,mamă,zău

Să respir pulsul grabnic al timpului meu

Am să plec la oraş să mă-nghită mulţimea

Să uit jugul şi boii şi pe lelea Catrina

Să mă bag slujnicuţă la o "Poartă Înalta"

La boieri dichisiţi ce cu fală îşi poartă

Bărbi 'grijite, mustăţi, pantalonii la dungă

Zâmbitori, graseiaţi, dar şi darnici la pungă

Am să ies la"Şosea" când am liber vreun ceas

Să-ntalnesc doamne fine ce-şi iau bun rămas

Din trei degete numa' , ce-n mănuşă de tull

Se agită în aer cu un freamăt nebun

Am să plec la oraş şi de n-oi reuşi

Să mă-mbăt cu lichior când am liber "jeudi"

M-oi întorce'napoi la uluci şi-oi zâmbi

La jandarmu' din sat care ştiu c-ar voi

Să mă ducă cu el peste munţi mintenaş'

Să mă ducă cu el, mamă, zău, la oraş!